Transvaalse Verkenners: Ons sal bouers wees! (Verkennerkoukus 2019)
Transvaalse Verkenners: Ons sal bouers wees!
2019-03-03 by Willem Scholtz
Om die eerste Verkennerkoukus van Transvaalse Voortrekkers te vier het die Gebiedsjeugraad 2018/2019 'n Apiesdoringboom op Hartbeesfonteinkampterrein geplant. Tydens die seremonie is Doringboompie van Totius voorgedra en 'n spesiale boodskap van die verkenners voorgelees.
Doringboomie van Totius
wat onuitwisbaar is. Die wonde word gesond weer
Suid-Afrika van vandag is 'n ongerepte oerwoud waar armoede, hongersnood en swaarkry aan die orde van die dag is en misdaad hoogty vier. Daar is so 'n groot behoefte aan welsyn in ander gemeenskappe én my eie. Mens kan nie altyd teruggee wat die wêreld weggeneem het nie maar ons kan die mooi terugsit in die wêreld – soos 'n klein ou doringboompie met al die hoop van die toekoms.
Ons sal die bouers van hoop wees!
Met ons wortels stewig geanker in die geskiedenis van die Afrikaner vier ons, ons verlede om só die goeie vir die toekoms te behou. Monumente is 'n weerspieëling van ons geskiedenis maar wie sal onthou as daar nie monumente was nie? En waarheen sou ons op pad gewees het as daar nie monumente was nie?
Ons sal bouers van monumente wees!
Ons plant vandag 'n boompie, maar ons kan nie in sy skadu sit nie. Ons plant vandag 'n doringboompie – sy skoonheid geskonde maar gehard. Ons plant vandag 'n boompie, 'n boompie wat eendag ons nageslag sal bewaar teen die steek van die son. Ons plant vandag 'n boompie vir ons kinders se kinders wat wag.
Ons sal die bouers van die toekoms wees! Ons, die verkenners van Transvaalse Voortrekkers, sal bouers wees: In ons brand die fakkel van hoop, die verlede en die toekoms. Ons ís die lewende monumente van die Voortrekkers en die Afrikanervolk. Ons is hier om te bou – een boompie op 'n slag.